Parlamentul  României

Camera Deputaţilor

Comisia pentru muncă şi protecţie socială

13.08.2008

Nr.27/  172/    
R A P O R T

asupra propunerii legislative de modificare şi completare a

Ordonanţei de Urgenţă nr. 44 din 14 iunie 2006 pentru modificarea şi completarea Ordonanţei de urgenţă a Guvernului nr. 148/2005 privind susţinerea familiei în vederea creşterii copilului şi a Legii nr. 61/1993

privind alocaţia de stat pentru copii


1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PLx.285 din 05.05.2008, cu dezbaterea pe fond în procedură obişnuită, asupra propunerii legislative de modificare şi completare a Ordonanţei de Urgenţă nr. 44 din 14 iunie 2006 pentru modificarea şi completarea Ordonanţei de urgenţă a Guvernului nr. 148/2005 
privind susţinerea familiei în vederea creşterii copilului şi a Legii nr. 61/1993 privind alocaţia de stat pentru copii.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1592/2011.2007
· avizul negativ al Comisiei juridice, de disciplină şi imunităţi (nr.31/438 /12.05.2008)

· avizul negativ al Comisiei pentru egalitate de şanse pentru femei şi bărbaţi (nr.37/320/11.07.2008)
· punctul de vedere negativ al Guvernului (nr.3280/06.12.2007).

Propunerea legislativă are ca obiect de reglementare  completarea art.4 din Legea nr.61/1993 privind alocaţia de stat pentru copii, republicată, cu modificările şi completările ulterioare,  soluţia preconizată urmărind ca în cazul  în care alocaţia de stat pentru copii nu a fost ridicată pe o perioadă mai mare de 3 luni,  la aceasta să se adauge dobânda aplicată de BNR la depozitele în lei.

Comisia propune Plenului Camerei Deputaţilor respingerea proiectului de lege  din următoarele considerente:

Alocaţia de stat pentru copii nu poate fi purtătoare de dobândă decât 
în codiţiile în care plata se efectuează în conturi personale sau în
conturi de card, dobânda se acordă de  către banca la care se 
deschide contul şi se calculează coform legislaţiei specifice 
domeniului bancar.
2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterile care au avut loc în şedinţa comisiei din 01.07.2008 au participat, în conformitate cu prevederile art.55 din Regulamentul Camerei Deputaţilor, republicat:

· Ion Gibescu – Şef  serviciu –MMFES

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate voturi .
5. Propunerea legislativă a fost respinsă de Senat în şedinţa din 21.05.2008.
6. Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

